Vili Toivonen

Vili Toivonen (s. 25. elokuuta 2005 Loppi) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan vasen laitahyökkääjä. Toivonen pelaa pääasiassa seuran U20-joukkueessa.

Ura

Seuraura 
Toivonen on Riihimäen Kiekko-Nikkareiden kasvatti. Hän siirtyi juniorina sittemmin Hämeenlinnan Pallokerhoon. Toivonen oli kaudella 2019–2020 C-nuorten SM-karsinnoissa joukkueensa paras syöttäjä 22 syöttöpisteellään ja C-nuorten SM-sarjassa paras pistemies ja maalintekijä tehoilla 14+12=26.

Kaudella 2022–2023 Toivonen debytoi HPK:n SM-liigajoukkueessa, jossa hän pelasi kaksi runkosarjaottelua ilman tehopisteitä. Toivonen teki liigadebyyttinsä vain 17-vuotiaana 17. tammikuuta 2023 vieraissa Oulun Kärppiä vastaan. Hänet merkittiin vain kolmella täydellä hyökkäysketjulla otteluun lähteneen HPK:n nelosketjuun yhdessä Erkka Seppälän kanssa. Toivonen sai ottelussa jääaikaa 4.27 minuuttia.

Huhtikuussa 2023 Toivonen teki HPK:n kanssa 2+1-vuotisen SM-liigasopimuksen.

Maajoukkueura 
Toivonen on pelannut seitsemän poikien maaottelua.

Toivonen teki pikkuleijonissa loistavaa jälkeä tehtaillen 5 peliin 7+16=23 pistettä.

Tilastot

Lähteet

Viitteet 

Suomalaiset jääkiekkoilijat
Hämeenlinnan Pallokerhon pelaajat
Vuonna 2005 syntyneet
Elävät henkilöt